Návrh

Zákon

z .............................. 2008,

ktorým sa mení a dopĺňa zákon č. 154/2001 Z.z. o prokurátoroch a právnych čakateľoch prokuratúry v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 154/2001 Z.z. o prokurátoroch a právnych čakateľoch prokuratúry v znení zákona č. 669/2002 Z.z., zákona č.  458/2003 Z.z., zákona č. 462/2003 Z.z., zákona č.  548/2003 Z.z., zákona č. 561/2003 Z.z., zákona č. 365/2004 Z.z., zákona č. 530/2004 Z.z., zákona č. 586/2004 Z.z., zákona č. 609/2004 Z.z., zákona č. 122/2005 Z.z.  a  zákona č.  622/2005 Z.z. sa mení a dopĺňa takto:  

1. V § 16 ods. 1 písm. a) sa za slová „starobný dôchodok“ vkladá čiarka a slová „predčasný starobný dôchodok“.

2. V § 26 ods. 1 písm. n) sa vypúšťa časť vety za bodkočiarkou.

3. V § 28 ods. 2  písm. b) sa slová „200 000 Sk“ nahrádzajú slovami „6 700 eur“.

4. V § 28 ods. 2 písm. c) sa slová „200 000 Sk“ nahrádzajú slovami „6 700 eur“.

5. V § 28 ods. 2 písm. d) sa slová „200 000 Sk“ nahrádzajú slovami „6 700 eur“ a slová „500 000 Sk“ sa nahrádzajú slovami „17 000 eur“.

6. V § 78 sa vypúšťa odsek 2 vrátane poznámky pod čiarou k odkazu 32. Súčasne sa zrušuje označenie odseku 1.

7. V § 92 ods. 1 sa slová „podľa § 122 ods. 5“ nahrádzajú slovami „podľa § 122 ods. 4“.

8. V § 98 odsek 1 znie:

	„(1) Funkčný príplatok patrí za riadiacu činnosť
a) prvému námestníkovi generálneho prokurátora v sume 298,75 eur mesačne,
b) námestníkovi generálneho prokurátora v sume 282,15 eur mesačne,
c) generálnemu riaditeľovi sekcie generálnej prokuratúry, zástupcovi hlavného vojenského prokurátora a zástupcovi špeciálneho prokurátora v sume 248,96 eur mesačne,
d) zástupcovi generálneho riaditeľa sekcie generálnej prokuratúry,   
    riaditeľovi odboru generálnej prokuratúry, krajskému prokurátorovi a vyššiemu vojenskému prokurátorovi v sume 205,81 eur mesačne,
e) zástupcovi riaditeľa odboru generálnej prokuratúry, námestníkovi krajského prokurátora 
    a námestníkovi vyššieho vojenského prokurátora v sume 119,50 eur mesačne,
f) vedúcemu oddelenia generálnej prokuratúry v sume 116,18 eur mesačne,
g) vedúcemu oddelenia krajskej prokuratúry   a   náčelníkovi oddelenia vyššej vojenskej prokuratúry v sume 66,39 eur mesačne,
h) okresnému prokurátorovi a vojenskému obvodnému prokurátorovi s počtom 
    do 10 prokurátorov v sume 116,18 eur  mesačne, s počtom nad 10 prokurátorov v sume 132,78 eur mesačne,
i) námestníkovi okresného prokurátora a námestníkovi vojenského obvodného prokurátora  
    s počtom do 10 prokurátorov v sume 66,39 eur mesačne, s počtom nad 10 prokurátorov  
    v sume 99,59 eur mesačne.“.

9.  V § 109 ods. 1 sa slová „800 Sk“ nahrádzajú slovami „26,56 eur“  a slová „1 000 Sk“ sa nahrádzajú slovami „33,20 eur“.

10.  V § 113 ods. 1 sa slová „5 000 Sk“ nahrádzajú slovami „165,97 eur“.

11. § 121 vrátane nadpisu znie:

„§ 121

Splatnosť platu

„(1) Plat je splatný pozadu za mesačné obdobie v deň určený služobným úradom, najneskôr však do 15. dňa nasledujúceho kalendárneho mesiaca.

(2) Pri zániku služobného pomeru vyplatí služobný úrad prokurátorovi splatný plat v posledný deň jeho služobného pomeru.“.

12.  V § 122 odseky 1 a 2 znejú:

„(1) Plat vypláca služobný úrad v eurách v deň výplaty platu poukázaním platu na základe žiadosti prokurátora na ním určený účet v banke alebo pobočke zahraničnej banky v Slovenskej republike alebo na základe žiadosti prokurátora zaslaním platu poštou na náklady prokurátora na ním určenú adresu. 

(2) Ak prokurátor neoznámi služobnému úradu účet v banke alebo v pobočke zahraničnej banky v Slovenskej republike, na ktorý mu má služobný úrad poukázať plat, ani nepožiada služobný úrad o zaslanie poštou na ním uvedenú adresu, a  v deň výplaty svoj plat neprevezme a ani k jeho prevzatiu nesplnomocní inú osobu, služobný úrad zašle plat prokurátora poštou na jeho nebezpečenstvo a na jeho náklady na poslednú adresu trvalého pobytu uvedenú v osobnom spise prokurátora,  a to najneskôr do troch dní odo dňa termínu výplaty platu.“.

13. V § 122 sa vypúšťa odsek 3.

Doterajšie odseky 4 a 5 sa označujú ako odseky 3 a 4.

14. V § 122 ods. 4 sa vypúšťajú slová „v cudzej mene“ a slová „v slovenskej mene“. 

15. V § 125 ods. 2 sa za slová „starobný dôchodok“ vkladá čiarka a slová „predčasný starobný dôchodok“.  

16. § 128 sa dopĺňa odsekom 6, ktorý znie:

„(6)  Na vyplatenie odchodného a úmrtného sa primerane použije § 122 ods. 1 a 2.“.

17. V § 129 sa slová „výsluhové zabezpečenie“ nahrádzajú slovami „odchodné a úmrtné“.

18. V poznámke pod čiarou k odkazu 48 sa citácia „§ 18 až 59a zákona č. 114/1998 Z.z. v znení zákona č. 131/1999 Z.z.“ nahrádza citáciou „§ 33 až 37 zákona č. 328/2002 Z.z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.“.

19. V § 141 ods. 3 sa slová „celé koruny“ nahrádzajú slovom „eurocenty“.

20. § 144 znie:

„§ 144

(1) Ustanovenia § 130 ods. 2 a § 131 až 133 sa nevzťahujú na prokurátora vojenskej prokuratúry.

(2) Na sociálne zabezpečenie prokurátora vojenskej prokuratúry sa vzťahuje osobitný zákon;51) popri tomto osobitnom zákone sa na sociálne zabezpečenie prokurátora vojenskej prokuratúry vzťahuje aj tento zákon, ak ide o príplatok za výkon funkcie prokurátora a príplatky k dôchodku pozostalých po zomrelom prokurátorovi.“.

  Poznámka pod čiarou k odkazu 51 znie:
„51) Zákon č. 328/2002 Z.z. v znení neskorších predpisov.“.

21. V § 173 ods. 2 písm. c) sa slová „25 000 Sk“ nahrádzajú slovami „40%  z priemerného platu prokurátora (§ 95 ods. 3)“.

22. V § 179 ods. 3 sa slová „15 000 Sk“ nahrádzajú slovami „500 eur“.

23. V § 243 ods. 4 sa odkaz 32 označuje ako odkaz 66a.

        Poznámka pod čiarou k odkazu 66a znie:
„66a)  § 1 ods. 2 písm. d) zákona Národnej rady Slovenskej republiky č. 1/1993 Z.z. o Zbierke zákonov Slovenskej republiky v znení zákona č. 275/2002 Z.z.“.

Čl. II

	Tento zákon nadobúda účinnosť 1. januára 2009.